CELEX: 32011R1320
Language: fi
Date: 2011-12-16 00:00:00
Title: Neuvoston täytäntöönpanoasetus (EU) N:o 1320/2011, annettu 16 päivänä joulukuuta 2011 , Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta

17.12.2011   
            
            
               FI
            
            
               Euroopan unionin virallinen lehti
            
            
               L 335/15
            
         NEUVOSTON TÄYTÄNTÖÖNPANOASETUS (EU) N:o 1320/2011,
   annettu 16 päivänä joulukuuta 2011,
   Valko-Venäjää koskevista rajoittavista toimenpiteistä annetun asetuksen (EY) N:o 765/2006 8 a artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Valko-Venäjää koskevista rajoittavista toimenpiteistä 18 päivänä toukokuuta 2006 annetun neuvoston asetuksen (EY) N:o 765/2006 (1) ja erityisesti sen 8 a artiklan 1 kohdan,
   sekä katsoo seuraavaa:
   
               (1)
            
            
               Neuvosto antoi 18 päivänä toukokuuta 2006 asetuksen (EY) N:o 765/2006 Valko-Venäjää koskevista rajoittavista toimenpiteistä.
            
         
               (2)
            
            
               Valko-Venäjän tilanteen vakavuuden huomioon ottaen asetuksen (EY) N:o 765/2006 liitteessä I A olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin sovelletaan rajoittavia toimenpiteitä, olisi lisättävä uusia henkilöitä,
            
         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut henkilöt asetuksen (EY) N:o 765/2006 liitteessä I A olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä joulukuuta 2011.
      
         
            Neuvoston puolesta
         
         
            Puheenjohtaja
         
         T. NALEWAJK
      
   
   
      (1)  EUVL L 134, 20.5.2006, s. 1.
   
      LIITE
      
         
            1 artiklassa tarkoitetut henkilöt
         
         
                      
                  
                  
                     Nimi
                     transkriptio valkovenäjän kielestä transkriptio venäjän kielestä
                     [suomen kielen mukainen transkriptio]
                  
                  
                     Nimi (valko-venäjäksi)
                  
                  
                     Nimi (venäjäksi)
                  
                  
                     Syntymäpaikka ja -aika
                  
                  
                     Asema
                  
               
                     ”1.
                  
                  
                     Bandarenka Siarhei Uladzimiravich [Bandarenka Sjarhei Uladzimiravitš]
                     Bondarenko Sergei Vladimirovich [Bondarenko Sergei Vladimirovitš]
                  
                  
                     Бандарэнка Сяргей Уладзiмiравiч
                  
                  
                     Бондаренко Сергей Владимирович
                  
                  
                     Osoite: Pervomaiski-alueen hallinnon lakiosasto, Tšornogo K. 5, toimisto 417
                     Puh. +375 17 2800264
                  
                  
                     Minskin Pervomaiski-alueen tuomioistuimen tuomari. Määräsi 24. marraskuuta 2011 rangaistuksen Ales Bjaljatskille, joka on eräs huomattavimmista ihmisoikeuksien puolustajista, Valko-Venäjän ihmisoikeuskeskuksen Vjasnan päällikkö, FIDH:n varapuheenjohtaja. Oikeudenkäynti toteutettiin selvästi rikosoikeudellista menettelyä koskevan lain vastaisella tavalla.
                     Bjaljatski puolusti ja avusti aktiivisesti niitä, jotka kärsivät tukahduttamistoimista 19.12.2010 pidettyjen vaalien yhteydessä sekä kansalaisyhteiskuntaan ja demokraattiseen oppositioon kohdistuvista tukahduttamistoimista.
                  
               
                     2.
                  
                  
                     Saikouski Uladzimir [Saikouski Uladzimir]
                     Saikovski Vladimir [Saikovski Vladimir]
                  
                  
                     Сайкоўскi Уладзiмiр
                  
                  
                     Сайковский Владимир
                  
                  
                     Osoite: Pervomaiski-alueen hallinnon lakiosasto, Tšornogo K. 5, toimisto 417
                     Puh. +375 17 2800264
                  
                  
                     Minskin Pervomaiski-alueen tuomioistuimen virallinen syyttäjä. Toimi oikeudenkäynnissä Ales Bjaljatskia vastaan, joka on eräs huomattavimmista ihmisoikeuksien puolustajista, Valko-Venäjän ihmisoikeuskeskuksen Vjasnan päällikkö, FIDH:n varapuheenjohtaja. Syyttäjän oikeudenkäynnissä esittämä syytös oli selvästi ja välittömästi poliittisesti motivoitu ja selvästi rikosoikeudellista menettelyä koskevan lain vastainen.
                     Bjaljatski puolusti ja avusti aktiivisesti niitä, jotka kärsivät tukahduttamistoimista 19.12.2010 pidettyjen vaalien yhteydessä sekä kansalaisyhteiskuntaan ja demokraattiseen oppositioon kohdistuvista tukahduttamistoimista.”